בילי קרודופ

ויליאם גיית'ר "בילי" קרודופ (באנגלית: William Gaither "Billy" Crudup; נולד ב־8 ביולי 1968) הוא שחקן קולנוע ותיאטרון אמריקאי, זוכה פרס טוני ופרס אמי ומועמד לפרס גלובוס הזהב, ידוע בעיקר בשל משחקו בסרטים: "כמעט מפורסמים", "סיפורי דגים" ו"השומרים".

 ביוגרפיה 
 שנותיו הראשונות 

קרודופ נולד במנהסט שבניו יורק. בילדותו, הוריו התגרשו, התחתנו שוב ומאוחר יותר התגרשו בשנית. לקרודופ שני אחים. הוא עזב את ניו יורק עם משפחתו כשהיה בן 8, בתחילה הם גרו בטקסס, ומאוחר יותר בפלורידה.

קרודופ למד באוניברסיטת קרוליינה הצפונית בצ'אפל היל, שם קיבל תואר ראשון במשחק. משם המשיך לבית הספר לאמנויות ע"ש טיש שבאוניברסיטת ניו יורק. שנה לאחר שסיים את לימודיו, הופיע בפעם הראשונה בברודוויי במרכז לינקולן, במחזה "ארקאדיה" בהפקתו של טום סטופארד.

 קריירה 
קרודופ החל לשחק בסרטי קולנוע בשנת 1996, בתחילה בסרט "סליפרס" של הבמאי בארי לוינסון, ומאוחר יותר ב"להמציא את האהבה". ב-1997 דיבב את הדמות הראשית, אשיטאקה לגרסה האנגלית לסרט "הנסיכה מונונוקי". בשנת 2000 שיחק בסרט "כמעט מפורסמים", שם גילם את גיטריסט הלהקה ראסל האמונד. ב-2006 שיחק בסרט "שומר המדינה".

בשנת 2002 קרודופ היה מועמד לפרס טוני בעקבות הופעתו במחזה "איש הפיל" ובנוסף על משחקו בהפקה של ברודוויי למחזה "איש הכריות". מאוקטובר 2006 עד מאי 2007 כיכב בשני החלקים של "The Coast of Utopia" של טום סטופארד במרכז לינקולן, ועל תפקידו זה זכה בפרס טוני.

בשנת 2009 שיחק בסרט "השומרים" בתפקיד דוקטור מנהטן ובסרט "אויבי הציבור".

בשנת 2016 שיחק בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, אותה מגלמת נטלי פורטמן. ושיחק בדרמה הקומית "נשות המאה ה-20", לצד גרטה גרוויג ואל פנינג.

בשנת 2017 שיחק בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני". באותה שנה שיחק בסדרת המותחן הפסיכולוגי של נטפליקס "צוענייה", בכיכובה של נעמי ווטס.

ב-2019 החל לשחק בסדרה "תוכנית הבוקר", לצדן של ג'ניפר אניסטון וריס וית'רספון. על תפקידו בסדרה זכה בפרס אמי לשחקן המשנה הטוב ביותר בסדרת דרמה וכן בפרס בחירת מבקרי הטלוויזיה ומועמדות לפרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה ובפרס גילדת שחקני המסך.

 חיים אישיים 

מ-1996 עד נובמבר 2003, יצא קרודופ עם השחקנית מרי-לואיז פרקר, שילדה לו בן, ויליאם אטיקוס פארקר, ב-7 בינואר 2004. הוא עזב את פארקר כשהיא הייתה בחודש השמיני להריונה, לטובת השחקנית קלייר דיינס ששיחקה לצידו בסרט "המין היפה". ב-2004 קרודופ ודיינס הודיעו שהם יוצאים באופן רשמי, אך הכחישו שזה קרה בזמן שקרודופ נפרד מפארקר. בדצמבר 2006 הם נפרדו, לאחר שדיינס נראתה עם השחקן יו דנסי ששיחק לצידה בסרט "לפנות ערב".

החל מ-2017, הוא בזוגיות עם השחקנית נעמי ווטס, אשר אותה הכיר בזמן ששיחקו בסדרה"צועניה". השניים נישאו ב-9 ביוני 2023 בבית המשפט במנהטן.

 פילמוגרפיה 

 טלוויזיה 
גדולים מכדי להיכשל (2011) - סרט טלוויזיה של HBO - בתפקיד: טימותי גייטנר
צוענייה (2017) - בתפקיד: מייקל הולווי
תוכנית הבוקר (2019–הווה) - בתפקיד: קורי אליסון, מנכ"ל הרשת
ניומן וודוורד: כוכבי הקולנוע האחרונים (אנ') (2022) - בתפקיד דיבוב קולו של ג'יימס גולדסטון
שלום, מחר! (אנ') (2023) - בתפקיד: ג'אק בילינגס

 תפקידים בתיאטרון 
שנההצגהדמותהפקההערות1994America Dreamingרוברטתיאטרון ויניארד1995Arcadiaספטימוס הודג'תיאטרון לינקולן סנטר1996Bus Stopבו דקרתיאטרון סירקל אין סקוור1997שלוש אחיותקפטן סוליוניתיאטרון ראונדאבאוט1998אדיפוס המלךאדיפוסחברת התיאטרון בלו לייט2001מידה כנגד מידהאנג'לותיאטרון ציבורישייקספיר בפארק2002עלייתו הנמנעת של ארתורו אויפלייק / פרקליטתיאטרון השחקנים הלאומיאיש הפיל (אנ')ג'וזף מריקתיאטרון רויאל2004The 24 Hour Playsבובי—קריאה מבוימת2005איש הכריותקטוריאןתיאטרון אדווין בות'2006–07The Coast of Utopia: Part 1 – Voyageויסאריון בלינסקיתיאטרון לינקולן סנטרThe Coast of Utopia: Part 2 – Shipwreck2009The 24 Hour Playsבילי—קריאה מבוימת2010The Metal Childrenטובין פאלמות'תיאטרון ויניארד2011Arcadiaברנרד נייטינגיילתיאטרון אתל ברימור2013No Man's Landפוסטרתיאטרון הרפרטואר של ברקליתיאטרון קורטמחכים לגודולאקיתיאטרון הרפרטואר של ברקליתיאטרון קורט2017הארי קלארקדמויות שונותתיאטרון ויניארד2018תיאטרון מינטה ליין2024תיאטרון השגרירים מועמד פרס לורנס אוליבייה לשחקן הטוב ביותר

 קישורים חיצוניים 

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת קרוליינה הצפונית בצ'אפל היל
קטגוריה:שחקני קולנוע וטלוויזיה אמריקאים
קטגוריה:זוכי פרס טוני: שחקנים
קטגוריה:שחקני תיאטרון אמריקאים
קטגוריה:זוכי אמי בפריים טיים: שחקן משנה בדרמה
קטגוריה:זוכי פרס גות'הם: שחקנים
קטגוריה:אמריקאים שנולדו ב-1968